Lars Magnar Enoksen

Lars Magnar Enoksen (født 1960) er en svensk forfatter, runolog, foreleser og fornordisk bryter av norsk opprinnelse.
Enoksen er født i Malmö i 1960, svensk mor og norsk far, hvilket forklarer hans noe usvenske navn. Han ble i tidlig alder opptatt av spesielt tegneserier og historie. Han er selvlært på de fleste områder: tegneserietegner, musiker, forfatter og runolog.
Han var en av de aller første pønkerne i Sverige på andre halvdel av 1970-tallet, komplett med hanekam i 1977 og dannet det ekspresjonistiske musikkbandet Kabinett Död i 1979. «Punkattityden sitter fortfarande kvar, även om mitt hår inte mäktar med en tuppkamsfrisyr i dagens läge...» forteller han i en selvironisk kommentar.


== Walt Disney ==
På 1980-tallet var han den eneste svenske manusforfatteren for Walt Disney's Comics & Stories, tilsvarende det ukentlige norske tegneseriebladet Donald Duck & Co, og etterlot seg rundt 600 seriesider på 1980-tallet som er blitt publisert over hele verden.
I 1988 åpnet han sin første serieskole for barn og ungdom. På 1990-tallet økte undervisningstakten med klasser i byene Malmö, Dalby, Vellinge og Höganäs samtidig som han trappet ned å skrive manus for tegneserier. På slutten av 1980-tallet dannet han Kvarnby Folkhögskolas serietegnerutdannelse i Malmö, og var hovedlærer og kursansvarlig. I samme periode publiserte han et antall seriealbum for voksne, som bevisst var ganske obskure og bisarre.


== Fornordisk bryter ==
I 1989 innledet han sin karriere som «glima»-bryter, på norsk tilsvarer det også å være bryter i broktak. Det er en fornordisk brytesport, som han arbeidet for å igjeninnføre i Norden. På 1990-tallet ble han både svensk (1992 og 1998) og nordisk (1995) mester i glima. På 2000-tallet var han europeisk sjefinstruktør i fornordisk brytning for European Historical Combat Guild. Det arbeides også for å glima inn i Svenska Budo- Och Kampsportförbundet.
I forbindelse med at Enoksen lærte seg glimt på Island lærte han seg også islandsk, det nordiske språket som ligger nærmest gammelnorsk, eller «danske tunge» som sagaskriverne kalte det. Da fikk han igjen opp øynene for sin barndoms interesse for historie, og med sin nyvakte historieinteresse og sine kunnskap i språk kunne han med selvstudier lese vikingtidens runeskrifter, islandske sagaer og eddadikt.


== Runolog ==
I 1995 utga Enoksen sin første lærebok om runer, og siden 1998 har han skrevet en historisk faktabok i året for forlaget Historiska Media. Til tross for at han er selvlært runolog blir hans bøker benyttet på universitetene i Norge, Sverige og Danmark som akademisk faglitteratur. I 2000 mottok han Skånes Hembygdsförbunds kulturpris i litteratur for boken Skånska runstenar. Foruten runer er også fornordisk mytologi innenfor Enoksens interesseområde.
Enoksen har en historisk roman bak seg, Odens Korpar (= Odins ravner), hvor han eksperimenterte med å utelate alle utenlandske låneord som kom til det svenske språket etter 1400-tallet. Alle latinske ord som har sneket seg inn siden middelalderen ble også unngått. Hensikten var å øke illusjonen av at handlingen henspilte på en hednisk tidsalder rundt år 800.


== Nye prosjekter ==
I dag er han leder for et prosjekt i Roskilde Vikingskeppsmuseums regi hvor målet er å forsøke å finne ut hvordan vikingene fikk sine stridsferdigheter. Prosjektet kulminerer i 2007 med to måneders lang seilas med et vikingskip fra Norden til Storbritannia.


== Utgivelser ==


=== Tegneserier ===
Ärans Blod, 1988.
Starkaters Sista Nidingsdåd, 1989.
Nattens Drottning, 1994.


=== Pedagogiska undervisningsbøker for barn og ungdom ===
Enok lär dig rita serier, 1998.


=== Historiske romaner ===
Odens Korpar, 2001.


=== Historisk faglitteratur ===
Lilla Runboken – en introduktion till Vikingatidens Runor, 1995.
Runor – historia, tydning, tolkning, 1998.
Skånska Runstenar, 1999.
Fornnordisk Mytologi – enligt Eddans lärdomsdikter, 2000.
Skånska Fornminnen, 2001.
Runor – historia, tydning, tolkning, (pocket) 2002.
Vikingarnas egna ord, 2003.
Vikingarnas stridskonst, 2004.
Gudar och gudinnor i Norden, 2005 (Norsk overs. 2006: Norrøne guder og gudinner).
Djur och natur i fornnordisk mytologi, 2006.


== Priser og utmerkelser (utvalg) ==


== Referanser ==


== Eksterne lenker ==
(en) Lars Magnar Enoksen på Internet Movie Database 
Broktak – glima/glimt
Norsk intervju med Enoksen på engelsk